ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኦሃዮ መጥቃዕቲ ዝፈጸመ ዕጡቕ፡ ንሓፍቱን ካልኦት ሾመንተን ቀቲሉ 5 ነሓሰ 2019 ምንጪ ስእሊ, CBS NEWS እቲ ብሰንበት ኣብ ግዝኣት ኦሃዮ ዝተፈጸመ መጥቃዕቲ ብረት፡ ንትሕቲ 30 ካልኢት ዝጸንሐ ከምዝበረ ፖሊስ ይገልጽ። እቲ መጥቃዕቲ ዝፈጸመ ወዲ 24 ዓመት መንእሰይ፡ ንሓፍቱ ሓዊሱ 9 ሰባት ከምዝቐተለ እውን ፖሊስ ተዛሪቡ። እቲ ኮነር ቤትስ ዝበሃል ዕጡቕ ዝኸፈቶ ተኹሲ ዝሰምዑ ፖሊስ፡ ናብ ሓደ ብዙሕ ሰብ ተኣኪብሉ ዝነበረ ቤት መስተ ከይኣቱ ተኸላኺሎምዎ እዮም። ሓላፊ ፖሊስ ከተማ ዳይተን፡ እቲ ዕጡቕ ናብቲ እንዳመስተ እንተዝኣቱ ነይሩ "ዘስካሕክሕ" ፍጻመ ከጋጥም ነይሩ እዩ ኢሉ። እቲ ዕጡቕ፡ ነዚ መጥቃዕቲ ንምንታይ ከምዝፈጸመ፡ ዝተፈለጠ ነገር የለን። ኣብዚ መጥቃዕቲ ብውሕዱ 27 ሰባት ከምዝቖሰሉ'ውን ተገሊጹ። ኣብ ኣመሪካ ብዘጋጠሙ ክልተ መጥቃዕትታት 29 ሰባት ተቐቲሎም ኣብ ገማግም ባሕሪ ሊብያ ስደተኛታት እተድሕን መርከብ ተዋፊራ ኤርትራ ስለምንታይ ብኣጽዋር ዝተሰነየ ወትሃደራዊ ሰልፊ ገይራ?
